Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra bid-data tat-23 ta' April 2018, li qiegħda tiġi riprodotta fil-lingwa awtentika fil-paġni ta' wara dan is-sommarju, il-Kummissjoni nnotifikat lill-Italja bid-deċiżjoni tagħha biex jingħata bidu għall-proċedura msemmija fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-għajnuna msemmija aktar 'il fuq. Il-partijiet interessati jistgħu jibagħtu l-kummenti tagħhom dwar l-għajnuna li dwarha l-Kummissjoni qed tibda l-proċedura, fi żmien xahar mid-data tal-pubblikazzjoni ta' dan is-sommarju u tal-ittra segwenti, lil: Dawn il-kummenti jiġu kkomunikati lill-Italja. Il-parti interessata li tibgħat il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. F'Mejju 2017 kienu pppreżentati lill-Kummissjoni tliet ilmenti formali dwar self tranżitorju ta' EUR 600 miljun mill-Istat ("l-ewwel self") mogħti mill-Italja lill-Alitalia-Società Aerea Italiana S.p.A. ("Alitalia"). Kien ippreżentat ilment wieħed supplimentari dwar ammont addizzjonali ta' EUR 300 miljun ("l-estensjoni ta' self") mogħti mill-Italja lill-Alitalia f'Ottubru 2017. Dawk li lmentaw sostnew li s-self inizjali u l-estensjoni tas-self kienu għajnuna illegali u inkompatibbli mill-Istat billi kienu mogħtija u mħallsa mingħajr ma ġew innotifikati u, fid-dawl tas-sitwazzjoni ekonomika tal-Alitalia u l-istorja tagħha, ebda kreditur f'ekonomija tas-suq ma kien ikun lest li jipprovdi self bħal dan. Self temporanju ta' EUR 600 miljun lill-Alitalia kien previst mid-Digriet Liġi Nru 55 tat-2 ta' Mejju 2017. Dan is-self, mogħti mill-Istat, b'rata ta' imgħax ugwali għar-rata EURIBOR ta' sitt xhur ippubblikata fil-jum ta' xogħol ta' qabel il-ħlas, b'żieda ta' 1 000 punt bażi, kellu jiġi mħallas lura fi żmien sitt xhur mill-ewwel ħruġ tas-self, jiġifieri sal-5 ta' Novembru 2017, bi prijorità fuq il-ħlas lura ta' kull dejn ieħor li kellha l-Alitalia fil-proċedura ta' amministrazzjoni straordinarja. F'Mejju 2017, beda sforz biex jinbiegħu l-assi tal-Alitalia permezz ta' proċedura ta' sejħa għall-offerti, li l-iskadenza oriġinali għall-għażla tal-offerent rebbieħ ġiet posposta permezz tad-Digriet Liġi Nru 148 tas-16 ta' Ottubru 2017 minn Novembru 2017 sat-30 ta' April 2018. Fid-dawl tal-estensjoni tal-proċess ta' sejħa għall-offerti, id-Digriet Liġi Nru 148/2017, kif mibdul f'liġi permezz tal-Liġi Nru 172 tal-4 ta' Diċembru 2017, estenda wkoll il-ħlas lura ta' EUR 600 miljun self mill-Istat sat-30 ta' Settembru 2018 u żied is-self b'ammont addizzjonali ta' EUR 300 miljun, li jrid jitħallas lura sal-31 ta' Diċembru 2018, biex b'hekk iġib l-ammont totali tas-self għal EUR 900 miljun ("is-self inizjali" u "l-estensjoni tas-self" flimkien se jkunu riferuti bħala "il-miżuri"). Il-Kummissjoni tqis fuq bażi preliminari li l-miżuri jistgħu jikkostitwixxu f'għajnuna mill-Istat fis-sens tal-Artikolu 107(1) TFUE. B'mod partikolari, fuq il-bażi tal-informazzjoni li għandha għad-dispożizzjoni tagħha, il-Kummissjoni tqis li l-miżuri setgħu taw vantaġġ ekonomiku lill-Alitalia għall-finijiet tal-Artikolu 107(1) L-argument li l-Italja, bl-għoti tal-miżuri lill-Alitalia, aġixxiet bħala kreditur prudenti f'ekonomija tas-suq, mhuwiex sostnut bil-provi. F'dak li jirrigwarda l-kompatibbiltà tal-għajnuna, il-Kummissjoni tqis li l-Alitalia hija impriża f'diffikultà fis-sens tal-Linji Gwida ta' Salvataġġ u Ristrutturar u waslet għall-konklużjoni preliminari li jeżistu dubji serji dwar il-kompatibbiltà ta' dawn il-miżuri mas-suq intern skont l-Artikolu 107(3)(c) TFUE. B'mod partikolari, l-Italja targumenta li jeħtieġ li jiġu adottati miżuri għall-prevenzjoni ta' ħruġ f'daqqa mis-suq, u l-konsegwenzi negattivi relatati, ta' kumpanija li taqdi rwol sistemiku importanti fir-rigward tas-settur kollu tat-trasport bl-ajru. Dwar dan il-punt, f'dan l-istadju, il-Kummissjoni tikkunsidra li ma hemmx biżżejjed informazzjoni biex tasal għall-konklużjoni dwar l-eżistenza ta' kontribuzzjoni għal objettiv ta' interess komuni. Il-Kummissjoni għandha wkoll dubji dwar jekk il-kriterju tal-adegwatezza tal-miżuri huwa sodisfat, billi l-miżuri ma ġewx irrimborżati fi żmien sitt xhur wara l-ewwel ħlas lill-Alitalia. Barra minn hekk, mhuwiex ċar meta se sseħħ il-likwidazzjoni u jekk hux se tiġi ffinalizzata fi żmien raġonevoli kif mitlub skont il-Linji Gwida ta' Salvataġġ u Ristrutturar. Għalhekk, jidher li l-għajnuna tippermetti li jissoktaw l-operazzjonijiet tal-Alitalia bejn Mejju 2017 u għall-inqas sa Settembru 2018, billi jinżamm għaddej negozju mhux vijabbli għal żmien sinifikament itwal mill-perjodu temporanju ta' sitt xhur. Barra minn hekk, il-Kummissjoni għandha dubji dwar jekk kien il-miżuri ssodisfawx il-kriterju tal-proporzjonalità. Il-pjan ta' likwidità provdut mill-Italja jinkludi protezzjoni ta' likwidità sostanzjali mingħajr ebda ġustifikazzjoni. Għalhekk, il-Kummissjoni għandha dubji dwar jekk l-ammont tal-għajnuna huwiex limitat għall-minimu meħtieġ. Minħabba r-raġunijiet imsemmija hawn fuq, il-Kummissjoni għandha d-dubji dwar il-kompatibbiltà tal-miżuri nnotifikati mas-suq intern u għalhekk iddeċidiet li tiftaħ proċedura ta' investigazzjoni formali.
Extracted from C_256_2018.html